

**Aγαπημένη μου φίλη,**

**μόλις τελείωσε η πρώτη εβδομάδα στο νηπιαγωγείο! Ξέρω ότι όλα μπορεί να σου φαίνονται καινούρια! Νέα τάξη, καινούριοι φίλοι, νέοι κανόνες και κυρίως ΚΑΙΝΟΥΡΙΑ δασκάλα! Φαντάζομαι ότι μπορεί να έχεις άγχος, αλλά να είσαι σίγουρη πως εγώ θα σε βοηθήσω σε ό,τι κι αν χρειστείς!**

**Σου στέλνω αυτά τα «γλυκά» δωράκια για να είναι η χρονιά που θα περάσουμε μαζί πολύ γλυκιά! Ένα μολύβι για να γράψουμε μαζί τις πιο όμορφες λέξεις, μια μικρή γόμα για να θυμάσαι πως όλα τα λάθη διορθώνονται και το «μαγικό» μου μαρκαδόρο. Ναι, είναι μαγικός! Γιατί με βοηθάει να κοιμηθώ ήσυχα και στον ύπνο μου ζωγραφίζει τα πιο όμορφα όνειρα!**

**Αν κι εσύ κάποια στιγμή έχεις άγχος, βάλε αυτό το μαρκαδόρο κάτω από το μαξιλάρι σου κι αυτός θα φροντίσει να κοιμηθείς υπέροχα και να ξυπνήσεις χαρούμενη για το σχολείο! Ανυπομονώ να επιστρέψεις τη Δευτέρα, για να ξεκινήσουμε να μαθαίνουμε μαζί τα πιο όμορφα πράγματα που υπάρχουν σε όλο τον κόσμο!**

**Θα σε περιμένω με ένα μεγάλο χαμόγελο στην πόρτα!**

**Κα. Έλενα...**

